Swanger vrou vermis na rivier haar grypArgieffoto Billy Claasen, ŉ gemeenskapsleier, het aan die Weekend Argus gesê ŉ vrou en haar 24-jarige dogter is meegesleur terwyl hulle ŉ brug op die plaas Soetdraai probeer oorsteek het. Die ma kon glo daarin slaag om haarself uit die water te kry maar haar dogter, wat glo vier maande swanger is, is meegesleur. Claasen sê die polisie se reddings- en duikeenheid was op die toneel. Die soektog na die vrou is Saterdag voortgesit. Tembinkosi Kinana, woordvoerder van die polisie, het die voorval aan die koerant bevestig.